title: 2007/479/CE: Decizia Comisiei din 25 iunie 2007 privind compatibilitatea cu dreptul comunitar a măsurilor adoptate de Belgia în temeiul articolului 3a alineatul (1) din Directiva 89/552/CEE a Consiliului privind coordonarea anumitor acte cu putere de lege și acte administrative ale statelor membre cu privire la desfășurarea activităților de difuzare a programelor de televiziune

text:
               10.7.2007

               RO

               Jurnalul Oficial al Uniunii Europene

               L 180/24

      DECIZIA COMISIEI

   din 25 iunie 2007
   privind compatibilitatea cu dreptul comunitar a măsurilor adoptate de Belgia în temeiul articolului 3a alineatul (1) din Directiva 89/552/CEE a Consiliului privind coordonarea anumitor acte cu putere de lege și acte administrative ale statelor membre cu privire la desfășurarea activităților de difuzare a programelor de televiziune
   (2007/479/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 89/552/CEE a Consiliului privind coordonarea anumitor acte cu putere de lege și acte administrative ale statelor membre cu privire la desfășurarea activităților de difuzare a programelor de televiziune (1), în special articolul 3a alineatul (2),
   având în vedere avizul comitetului instituit în temeiul articolului 23a din Directiva 89/552/CEE,
   întrucât:

               (1)

               Prin scrisoarea din 10 decembrie 2003, Belgia a notificat Comisiei măsurile care urmează să fie adoptate în temeiul articolului 3a alineatul (1) din Directiva 89/552/CEE.

               (2)

               Comisia a verificat, în termen de trei luni de la respectiva notificare, compatibilitatea acestor măsuri cu dreptul comunitar, în special în ceea ce privește proporționalitatea măsurilor și transparența procedurii naționale de consultare.

               (3)

               Pe parcursul verificării, Comisia a luat în considerare informațiile disponibile privind peisajul mediatic belgian.

               (4)

               Lista evenimentelor de importanță majoră pentru societate cuprinse în măsurile notificate de Belgia a fost întocmită explicit și transparent, iar în Belgia a fost lansat un proces amplu de consultare.

               (5)

               Comisia a constatat cu satisfacție că evenimentele enumerate în cadrul măsurilor notificate de Belgia întruneau cel puțin două dintre următoarele criterii considerate a fi indicatori fiabili ai importanței evenimentelor pentru societate: (i) un interes general deosebit în statul membru, nu numai o semnificație pentru cei care practică de obicei sportul sau activitatea respectivă; (ii) o importanță culturală distinctă și general recunoscută pentru populația din statele membre, în special în calitate de catalizator al identității culturale; (iii) implicarea echipei naționale în evenimentul respectiv, în contextul unei competiții sau al unui turneu de importanță internațională; și (iv) faptul că evenimentul a fost dintotdeauna difuzat de televiziunile gratuite și a beneficiat de cote ridicate de audiență.

               (6)

               Un număr important de evenimente enumerate printre măsurile notificate de Belgia, inclusiv Jocurile Olimpice de vară și de iarnă, finalele Cupei Mondiale și ale turneelor Campionatului European de Fotbal (masculin), intră în categoria evenimentelor care sunt în mod obișnuit considerate de importanță majoră pentru societate, astfel cum se menționează în mod explicit în considerentul 18 din Directiva 97/36/CE. Aceste evenimente prezintă un interes general deosebit în Belgia, fiind deosebit de populare în rândul publicului larg, nu doar al celor care urmăresc de obicei evenimente sportive.

               (7)

               Dat fiind că finala Cupei Belgiei la fotbal (masculin) are rolul de a pune în contact cele mai bune două cluburi belgiene și se încheie prin acordarea unui trofeu (Cupa), popularitatea sa se extinde dincolo de cei care urmăresc de obicei evenimente sportive, prezentând un interes general în Belgia.

               (8)

               Evenimentele fotbalistice enumerate care implică participarea echipelor naționale se bucură de un interes general deosebit în Belgia dat fiind că oferă echipelor belgiene șansa de a promova fotbalul belgian la nivel internațional.

               (9)

               Finalele și semifinalele Ligii Campionilor și ale Cupei UEFA prezintă un interes general deosebit în Belgia mulțumită popularității fotbalului în Belgia și a prestigiului respectivelor meciuri, care sunt urmărite de publicul larg, nu doar de către cei care urmăresc de obicei evenimente sportive.

               (10)

               Ciclismul este un sport popular în Belgia. O parte din Turul Franței (masculin), cel mai important eveniment de ciclism din lume, are loc în Belgia. Campionatul Belgian de Ciclism (masculin) prezintă un interes general deosebit în Belgia dat fiind că închide sezonul ciclismului profesionist și este urmărit de publicul larg și de mass-media belgiană. Celelalte evenimente de ciclism enumerate prezintă un interes general deosebit în Belgia dat fiind succesul constant al participanților belgieni la nivel internațional. Evenimentele internaționale de ciclism enumerate care au loc în Belgia reprezintă, de asemenea, o oportunitate de a promova Belgia ca țară.

               (11)

               Memorialul Ivo Van Damme, care face parte din Liga de Aur, prezintă un interes general deosebit în Belgia dat fiind că este un eveniment internațional de atletism de nivel înalt organizat în Belgia pentru a comemora un mare atlet belgian. Evenimentul combină sportul și muzica, astfel fiind foarte popular în rândul publicului larg.

               (12)

               Probele enumerate ale Campionatului Mondial de Atletism care implică participarea jucătorilor belgieni prezintă un interes general deosebit în Belgia dat fiind că oferă atleților belgieni șansa de a concura la nivel internațional.

               (13)

               Marele Premiu de Formula 1 al Belgiei prezintă un interes general deosebit, deoarece promovează un circuit belgian deosebit de frumos, care constituie un motiv special de mândrie națională.

               (14)

               Evenimentele de tenis enumerate care implică participarea jucătorilor belgieni sau a echipelor naționale prezintă un interes general deosebit în Belgia având în vedere succesul jucătorilor de tenis belgieni la nivel internațional.

               (15)

               Finala concursului de muzică Regina Elisabeta are o importanță culturală distinctă având rol de catalizator al identității culturale belgiene, datorită contribuției importante a Reginei Elisabeta și a soțului său Regele Albert la istoria belgiană, la calitatea extrem de ridicată și la semnificația mondială a acestui eveniment cultural.

               (16)

               Evenimentele enumerate, inclusiv cele care trebuie considerate ca un întreg și nu o ca o serie de evenimente individuale, au fost dintotdeauna difuzate de televiziunile gratuite, beneficiind de cote ridicate de audiență. În cazul în care, în mod excepțional, cifrele exacte privind audiența nu sunt disponibile (turneul Campionatului European de Fotbal), includerea evenimentului se justifică totuși prin importanța sa culturală specifică, general recunoscută de către populația belgiană, dată fiind contribuția sa importantă la înțelegerea între popoare, precum și importanța fotbalului pentru întreaga societate belgiană și pentru mândria națională, dând celor mai buni sportivi belgieni ocazia de a obține succese în această competiție internațională importantă.

               (17)

               Măsurile notificate de Belgia par proporționale pentru a justifica o derogare de la libertatea fundamentală, conferită de Tratatul CE, de a furniza servicii în temeiul unui interes public major, adică pentru a asigura accesul publicului larg la difuzarea unor evenimente de importanță majoră pentru societate.

               (18)

               Măsurile notificate de Belgia sunt compatibile cu normele Comunității Europene privind competiția, definiția radiodifuzorilor calificați pentru a difuza evenimentele enumerate bazându-se pe criterii obiective, care permit existența unei concurențe efective și potențiale pentru achiziționarea drepturilor de difuzare a acestor evenimente. De asemenea, numărul evenimentelor enumerate nu este disproporțional, astfel încât să distorsioneze concurența pe piețele din aval ale televiziunilor gratuite și cu plată.

               (19)

               În urma comunicării Comisiei către celelalte state membre privind măsurile notificate de Belgia și în urma consultării comitetului instituit în temeiul articolului 23a din Directiva 89/552/CEE, directorul general pentru educație și cultură a informat Belgia, prin scrisoarea din 7 aprilie 2004, în legătură cu intenția Comisiei Europene de a nu obiecta față de măsurile notificate.

               (20)

               Măsurile notificate de Belgia au fost adoptate de către comunitatea flamandă la 28 mai 2004 și de către comunitatea franceză la 8 iunie 2004.

               (21)

               Aceste măsuri au fost publicate în seria C a Jurnalului Oficial al Uniunii Europene
                   (2) în conformitate cu articolul 3a alineatul (2) din Directiva 89/552/CEE.

               (22)

               Din hotărârea Tribunalului de Primă Instanță în Cauza T-33/01 Infront WM c. Comisiei Europene rezultă că declarația conform căreia măsurile adoptate în temeiul articolului 3a alineatul (1) din Directiva 89/552/CEE sunt compatibile cu dreptul comunitar reprezintă o decizie în sensul articolului 249 din Tratatul CE și, prin urmare, trebuie să fie adoptată de către Comisie. În consecință, se impune să se declare, prin prezenta decizie, că măsurile notificate de Belgia sunt compatibile cu dreptul comunitar. Măsurile, astfel cum au fost adoptate în final de Belgia și prezentate în anexa la prezenta decizie, trebuie să fie publicate în Jurnalul Oficial în conformitate cu articolul 3a alineatul (2) din Directiva 89/552/CEE,

         ADOPTĂ PREZENTA DECIZIE:
   Articolul 1
   Măsurile notificate de Belgia Comisiei la 10 decembrie 2003, în temeiul articolului 3a alineatul (1) din Directiva 89/552/CEE, astfel cum au fost publicate în
         Jurnalul Oficial al Uniunii Europene C 158 din 29 iunie 2005, sunt compatibile cu dreptul comunitar.
   Articolul 2
   Măsurile, astfel cum au fost adoptate în final de Belgia și prezentate în anexa la prezenta decizie, se publică în Jurnalul Oficial în conformitate cu articolul 3a alineatul (2) din Directiva 89/552/CEE.

      Adoptată la Bruxelles, 25 iunie 2007.

            Pentru Comisie

         Viviane REDING

            Membru al Comisiei

      (1)  JO L 298, 17.10.1989, p. 23. Directivă, astfel cum a fost modificată prin Directiva 97/36/CE a Parlamentului European și a Consiliului (JO L 202, 30.7.1997, p. 60).

      (2)  JO C 158, 29.6.2005, p. 13.

      ANEXĂ
      Publicare conform articolului 3a alineatul (2) din Directiva 89/552/CEE a Consiliului privind coordonarea anumitor acte cu putere de lege și acte administrative ale statelor membre cu privire la desfășurarea activităților de difuzare a programelor de televiziune
      Măsurile adoptate de Belgia, care urmează să fie publicate în temeiul articolului 3a alineatul (2) din Directiva 89/552/CEE, sunt prezentate în următoarele extrase din instrumente adoptate de comunitățile flamandă și franceză și publicate în Monitorul Belgian:

                  —

                  pentru comunitatea franceză, în Decretul din 27 februarie 2003 privind activitățile de difuzare (MB nr. 137, 17.4.2003) și Ordinul din 8 iunie 2004 (MB nr. 318, 6.9.2004);

                  —

                  pentru comunitatea flamandă, în Decretul din 25 ianuarie 1995 (DCFL nr. 1995-01-25/38) și Ordinul din 28 mai 2004 (MB nr. 295, 19.8.2004).

            Acordul încheiat între comunitățile franceză și flamandă la 28 noiembrie 2003 conține o listă consolidată de evenimente de importanță majoră pentru Belgia.
      COMUNITATEA FRANCEZĂ

         „1.   Decret privind activitățile de difuzare
         […]
         Articolul 4 § 1
         După consultarea CSA, guvernul poate adopta o listă de evenimente pe care le consideră de importanță majoră pentru publicul comunității franceze. Astfel de evenimente nu pot face obiectul exercitării drepturilor de exclusivitate de către un post de televiziune sau de către RTBF, astfel încât o parte importantă a publicului acestei comunități să fie privată de accesul la aceste evenimente prin intermediul televiziunii gratuite.
         Guvernul stabilește dacă evenimentele trebuie transmise în direct sau înregistrate, integral sau parțial.
         Articolul 4 § 2
         Se consideră că un eveniment prezintă importanță majoră pentru publicul comunității franceze în cazul în care îndeplinește cel puțin două dintre următoarele criterii:

                     1.

                     evenimentul se bucură de o popularitate deosebită în rândul publicului comunității franceze în general, nu doar al celor care urmăresc în mod obișnuit astfel de evenimente;

                     2.

                     evenimentul are o importanță culturală general recunoscută de publicul comunității franceze și face parte din identitatea culturală a comunității;

                     3.

                     o personalitate sau o echipă belgiană participă la evenimentul respectiv în contextul unei competiții sau al unui eveniment de importanță internațională;

                     4.

                     evenimentul este difuzat mereu în cadrul unui program al unei televiziuni gratuite din comunitatea franceză și atrage un public numeros.

               După consultarea CSA, guvernul poate adopta procedurile prin care evenimentele menționate anterior trebuie să devină accesibile.
         Articolul 4 § 3
         O televiziune se consideră a fi «gratuită» în cazul în care difuzează în limba franceză și poate fi recepționat în 90 % din locuințe cu ajutorul unui echipament de recepție TV situat în regiunea vorbitoare de limbă franceză sau în regiunea bilingvă a capitalei Bruxelles. În afara costurilor tehnice, respectiva recepționare nu poate constitui obiectul altei plăți în afara prețului abonamentului pentru pachetul de bază.
         Articolul 4 § 4
         Posturile de televiziune și RTBF nu își exercită drepturile de exclusivitate pe care le-ar fi putut obține după 30 iulie 1997, astfel încât o parte importantă a publicului unui stat membru al Uniunii Europene să fie privată de accesul la evenimente de importanță majoră prin intermediul televiziunii gratuite. O listă a acestor evenimente a fost publicată în Jurnalul Oficial al Comunităților Europene.
         Acestea se conformează condițiilor speciale stabilite la momentul publicării listei menționate anterior, cu privire la difuzarea în direct sau ca înregistrare, integral sau parțial.
         2.   Ordin de desemnare a evenimentelor de importanță majoră și de stabilire a procedurilor care să le facă accesibile
         Articolul 1
         În limitele prevăzute de prezentul ordin, publicul comunității franceze va avea acces la aceste evenimente în direct, înregistrat, integral sau parțial, în conformitate cu anexa la prezentul ordin.
         Articolul 2
         Un post de televiziune din comunitatea franceză care intenționează să exercite drepturile exclusive de difuzare pe care le deține pentru un eveniment de importanță majoră trebuie să îl difuzeze cu ajutorul unui program al unei televiziuni gratuite în conformitate cu anexa la prezentul ordin.
         Articolul 3
         Un post de televiziune care a obținut drepturi de difuzare în direct și integral pentru un eveniment poate totuși să amâne difuzarea respectivului eveniment cu ajutorul unui program al unei televiziuni gratuite în următoarele cazuri:

                     —

                     în cazul în care evenimentul are loc în intervalul cuprins între ora 0.00 și ora 8.00 a.m., ora Belgiei;

                     —

                     în cazul în care evenimentul coincide cu un program de știri sau de informații generale difuzat în mod obișnuit de televiziunea respectivă la acea oră;

                     —

                     în cazul în care evenimentul se compune din elemente care au loc simultan.

               Articolul 4
         Prezentul ordin nu creează nicio obligație de difuzare pentru directorii RTBF sau ai televiziunilor din comunitatea franceză.
         Articolul 5
         Ministrul pentru audiovizual este responsabil de punerea în aplicare a prezentului ordin.

            Bruxelles, 8 iunie 2004.

                  Pentru guvernul comunității franceze

                  Ministrul pentru audiovizual

               O. CHASTEL

         3.   Anexă la ordin
         Lista evenimentelor și a categoriilor de evenimente de importanță majoră și modalitățile de acces gratuit al publicului la acestea:

                     Jocurile Olimpice de vară și de iarnă, în direct și parțial;

                     Finala Cupei Belgiei la fotbal (masculin), în direct și integral;

                     Toate meciurile la care participă echipa masculină de fotbal a Belgiei, în direct și integral;

                     Turneul Cupei Mondiale la Fotbal (masculin), în direct și integral;

                     Campionatul European de Fotbal, runda finală (masculin), în direct și integral;

                     Liga Campionilor, meciurile la care participă cluburi belgiene, în direct și integral;

                     Cupa UEFA, meciurile la care participă cluburi belgiene, în direct și integral;

                     Turul Franței, masculin, profesioniști, în direct și parțial;

                     Liège-Bastogne-Liège, în direct și parțial;

                     Amstel Gold Race, în direct și parțial;

                     Turul Flandrei, în direct și parțial;

                     Paris-Roubaix, în direct și parțial;

                     Milano-San Remo, în direct și parțial;

                     Campionatele Belgiene de Ciclism, profesioniști (masculin), în direct și parțial;

                     Campionatele Mondiale de Ciclism, profesioniști (masculin), în direct și parțial;

                     Memorialul Ivo Van Damme, în direct și integral;

                     Marele Premiu de Formula 1 al Belgiei, în direct și integral;

                     Următoarele turnee de tenis de Grand Slam: Roland Garros și Wimbledon, sferturi de finale, semifinale și finale cu participarea unui jucător belgian, în direct și integral;

                     Cupa Davis și Cupa Fed, sferturi de finale, semifinale și finale cu participarea echipei belgiene, în direct și integral;

                     Concursul de muzică Regina Elisabeta, finala, în direct și integral;

                     Săgeata Valonă, în direct și parțial;

                     Campionatele Mondiale de Atletism, la care iau parte atleți belgieni, în direct și integral;

               Spre anexare la ordinul din 8 iunie 2004.

                  Ministrul pentru audiovizual

               O. CHASTEL”

      COMUNITATEA FLAMANDĂ

         „1.   Decret din 25 ianuarie 1995
         Articolul 76 § 1
         Guvernul flamand întocmește o listă de evenimente considerate de importanță majoră pentru public, și pentru a căror difuzare, din acest motiv, nu pot fi deținute drepturi de exclusivitate astfel încât o mare parte a publicului comunității flamande să nu le poată viziona în direct sau înregistrate la televiziunea gratuită.
         Guvernul flamand decide dacă aceste evenimente vor fi difuzate în direct parțial sau integral sau, acolo unde este considerat necesar sau potrivit, din motive obiective de interes general, printr-o înregistrare integrală sau parțială.
         Articolul 76 § 2
         Societățile de difuzare ale comunității flamande sau cele recunoscute de aceasta nu își pot exercita drepturile de exclusivitate pe care le-au obținut, în așa fel încât o mare parte a publicului unui alt stat membru al Comunității Europene să nu poată viziona evenimentele menționate de către acel stat membru, gratuit, în direct, integral sau parțial, sau, acolo unde este considerat necesar sau potrivit, din motive obiective de interes general, printr-o înregistrare integrală sau parțială, după cum este prevăzut de respectivul stat membru.
         2.   Ordin al guvernului flamand de stabilire a listei de evenimente de importanță majoră pentru societate […]
         Întrucât un eveniment poate fi considerat de importanță majoră pentru societate în cazul în care sunt îndeplinite două dintre următoarele condiții:

                     1.

                     evenimentul prezintă o valoare de actualitate importantă și trezește interesul publicului larg;

                     2.

                     evenimentul are loc în contextul unei competiții internaționale importante sau este o competiție la care participă echipa națională, echipa unui club belgian sau unul sau mai mulți atleți belgieni;

                     3.

                     evenimentul face parte dintr-o disciplină sportivă importantă și reprezintă o valoare culturală importantă a comunității flamande;

                     4.

                     evenimentul este difuzat mereu de televiziunile gratuite, beneficiind de cote ridicate de audiență pentru categoria din care face parte.

               […]
         Articolul 1 § 1
         Următoarele evenimente sunt considerate evenimente de importanță majoră pentru societate:

                     1.

                     Jocurile Olimpice de vară;

                     2.

                     Fotbal (masculin): toate meciurile la care participă echipa națională și toate meciurile din runda finală a Cupei Mondiale și a Campionatului European;

                     3.

                     Liga Campionilor și Cupa UEFA:

                                 —

                                 meciuri în care joacă o echipă a unui club belgian;

                                 —

                                 semifinale și finale;

                     4.

                     Finala Cupei Belgiei la Fotbal (masculin);

                     5.

                     Ciclism:

                                 Turul Franței pentru cicliști de elită (masculin): toate etapele;

                                 următoarele curse ale Cupei Mondiale: Milano-San Remo, Turul Flandrei, Paris-Roubaix, Liège-Bastogne-Liège, Amstel Gold Race, Paris-Tours și Turul Lombardiei;

                                 Campionatul Belgian și Campionatul Mondial pentru cicliști de elită (masculin).

                     6.

                     Cyclocross: Campionatul Belgian și Campionatul Mondial pentru cicliști de elită (masculin).

                     7.

                     Tenis:

                                 Turnee de Grand Slam: toate meciurile la care participă jucători belgieni începând cu sferturile de finală și toate finalele (simplu);

                                 Cupa Davis și Cupa Fed: sferturi de finale, semifinale și finale cu participarea echipelor belgiene.

                     8.

                     Marele Premiu de Formula 1 al Belgiei.

                     9.

                     Atletism: Memorialul Van Damme.

                     10.

                     Competiția Regina Elisabeta.

               Articolul 1 § 2
         Evenimentele menționate la punctele 2, 3, 4, 6, 7, 8, 9 și 10 sunt puse la dispoziția publicului printr-o difuzare integrală în direct.
         Evenimentele menționate la punctele 1 și 5 sunt puse la dispoziția publicului printr-o difuzare parțială în direct.
         Articolul 2
         Drepturile de exclusivitate pentru evenimentele menționate la articolul 1 § 1 nu pot fi exercitate astfel încât o mare parte a populației să nu poată viziona aceste evenimente la televiziunea gratuită.
         Se consideră că o mare parte a populației comunității flamande poate urmări un eveniment de importanță majoră pentru societate la televiziunea gratuită atunci când evenimentul este difuzat de către un post de televiziune care emite în limba neerlandeză și a cărui recepționare este asigurată pentru cel puțin 90 % din populație fără o plată suplimentară în afară de prețul abonamentului TV.
         Articolul 3 § 1
         Posturile de televiziune care nu îndeplinesc cerințele articolului 2 și care obțin drepturi exclusive de difuzare în regiunea vorbitoare de limbă neerlandeză și în regiunea bilingvă a capitalei Bruxelles pentru evenimentele menționate la articolul 1 § 1 își pot exercita aceste drepturi numai în cazul în care pot garanta, pe baza contractelor încheiate, că o mare parte a populației nu va fi împiedicată să urmărească aceste evenimente la televiziunea gratuită, astfel cum a fost stabilit la articolele 1 § 2 și 2.
         Articolul 3 § 2
         Posturile de televiziune care dețin drepturi exclusive de difuzare pot acorda sublicențe, la prețuri de piață rezonabile și în intervale de timp asupra cărora se convine împreună cu posturile de televiziune, posturilor de televiziune care îndeplinesc cerințele articolului 2.
         Articolul 3 § 3
         În cazul în care niciun post de televiziune nu se declară dispus să accepte sublicențe în aceste condiții, respectivul post de televiziune poate, prin derogare de la articolul 2 și articolul 3 § 1, să își exercite drepturile de transmitere obținute.
         Articolul 4
         Ministrul flamand responsabil de politicile media este însărcinat cu punerea în aplicare a prezentului ordin.

            Bruxelles, 28 mai 2004.

                  Ministrul-președinte al Guvernului flamand

               B. SOMERS

                  Ministrul flamand pentru Locuințe, Mass-media și Sport

               M. KEULEN”

      Lista consolidată de evenimente de importanță majoră pentru Belgia

                  1.

                  Jocurile Olimpice de vară
                  Comunitatea flamandă: în direct și parțial
                  Comunitatea franceză: în direct și parțial

                  2.

                  Finala Cupei Belgiei la fotbal (masculin);
                  Comunitatea flamandă: în direct și integral
                  Comunitatea franceză: în direct și integral

                  3.

                  Toate meciurile cu participarea echipei masculine de fotbal a Belgiei
                  Comunitatea flamandă: în direct și integral
                  Comunitatea franceză: în direct și integral

                  4.

                  Turneul Cupei Mondiale la Fotbal (masculin)
                  Comunitatea flamandă: în direct și integral
                  Comunitatea franceză: în direct și integral

                  5.

                  Campionatul European de Fotbal, runda finală (masculin)
                  Comunitatea flamandă: în direct și integral
                  Comunitatea franceză: în direct și integral

                  6.

                  Liga Campionilor, meciurile care implică participarea cluburilor belgiene
                  Comunitatea flamandă: în direct și integral
                  Comunitatea franceză: în direct și integral

                  7.

                  Cupa UEFA, meciurile care implică participarea cluburilor belgiene
                  Comunitatea flamandă: în direct și integral
                  Comunitatea franceză: în direct și integral

                  8.

                  Turul Franței, masculin, profesioniști
                  Comunitatea flamandă: în direct și parțial
                  Comunitatea franceză: în direct și parțial

                  9.

                  Liège-Bastogne-Liège
                  Comunitatea flamandă: în direct și parțial
                  Comunitatea franceză: în direct și parțial

                  10.

                  Amstel Gold Race
                  Comunitatea flamandă: în direct și parțial
                  Comunitatea franceză: în direct și parțial

                  11.

                  Turul Flandrei
                  Comunitatea flamandă: în direct și parțial
                  Comunitatea franceză: în direct și parțial

                  12.

                  Paris-Roubaix
                  Comunitatea flamandă: în direct și parțial
                  Comunitatea franceză: în direct și parțial

                  13.

                  Milano-San Remo
                  Comunitatea flamandă: în direct și parțial
                  Comunitatea franceză: în direct și parțial

                  14.

                  Campionatele Belgiene de Ciclism, profesioniști (masculin)
                  Comunitatea flamandă: în direct și parțial
                  Comunitatea franceză: în direct și parțial

                  15.

                  Campionatele Mondiale de Ciclism, profesioniști (masculin)
                  Comunitatea flamandă: în direct și parțial
                  Comunitatea franceză: în direct și parțial

                  16.

                  Memorialul Van Damme
                  Comunitatea flamandă: în direct și integral
                  Comunitatea franceză: în direct și integral

                  17.

                  Marele Premiu de Formula 1 al Belgiei
                  Comunitatea flamandă: în direct și integral
                  Comunitatea franceză: în direct și integral

                  18.

                  Următoarele turnee de tenis de Grand Slam: Roland Garros și Wimbledon, sferturi de finale, semifinale și finale cu participarea unui jucător belgian
                  Comunitatea flamandă: în direct și integral
                  Comunitatea franceză: în direct și integral

                  19.

                  Cupa Davis și Cupa Fed, sferturi de finale, semifinale și finale cu participarea echipei belgiene
                  Comunitatea flamandă: în direct și integral
                  Comunitatea franceză: în direct și integral

                  20.

                  Concursul de muzică Regina Elisabeta, finala
                  Comunitatea flamandă: în direct și integral
                  Comunitatea franceză: în direct și integral

            Evenimente specifice listei franceze

                  1.

                  Săgeata Valonă (în direct și parțial).

                  2.

                  Jocurile Olimpice de Iarnă (în direct și parțial).

                  3.

                  Campionatele Mondiale de Atletism, la care iau parte atleți belgieni, în direct și integral.

            Evenimente specifice listei flamande

                  1.

                  Liga Campionilor: finale și semifinale, în direct și integral.

                  2.

                  Cupa UEFA: finale și semifinale, în direct și integral.

                  3.

                  Ciclism, Paris-Tours și Turul Lombardiei: în direct și parțial.

                  4.

                  Campionatele Belgian și Mondial de Cyclocross, masculin, profesioniști: în direct și integral.

                  5.

                  Următoarele turnee de tenis de Grand Slam: Australian Open și US Open, sferturi de finale, semifinale și finale cu participarea unui jucător belgian, în direct și integral.


title: Decizia Consiliului din 9 decembrie 1975 de acceptare a recomandării Consiliului de Cooperare Vamală din 1 ianuarie 1975 destinată să permită ca datele statistice de comerț internațional adunate pe baza Nomenclaturii de la Bruxelles să fie exprimate în termenii celei de-a doua revizuiri a Clasificării Standard de Comerț Internațional

text:
Anunţ juridic important

|

31975D0767

Official Journal L 321 , 12/12/1975 P. 0027 - 0027 Finnish special edition: Chapter 2 Volume 2 P. 0055  Greek special edition: Chapter 02 Volume 2 P. 0116  Swedish special edition: Chapter 2 Volume 2 P. 0055  Spanish special edition: Chapter 16 Volume 1 P. 0057  Portuguese special edition Chapter 16 Volume 1 P. 0057  Ediţie specială în limba cehă Chapter 02 Volume 01 P. 37  - 37 Ediţie specială în limba estonă Chapter 02 Volume 01 P. 37  - 37 Ediţie specială în limba maghiară Chapter 02 Volume 01 P. 37  - 37 Ediţie specială în limba lituaniană Chapter 02 Volume 01 P. 37  - 37 Ediţie specială în limba letonă Chapter 02 Volume 01 P. 37  - 37 Ediţie specială în limba malteză Chapter 02 Volume 01 P. 37  - 37 Ediţie specială în limba polonă Chapter 02 Volume 01 P. 37  - 37 Ediţie specială în limba slovacă Chapter 02 Volume 01 P. 37  - 37 Ediţie specială în limba slovenă Chapter 02 Volume 01 P. 37  - 37

		19751209Decizia Consiliuluidin 9 decembrie 1975de acceptare a recomandării Consiliului de Cooperare Vamală din 1 ianuarie 1975 destinată să permită ca datele statistice de comerț internațional adunate pe baza Nomenclaturii de la Bruxelles să fie exprimate în termenii celei de-a doua revizuiri a Clasificării Standard de Comerț Internațional(75/767/CEE)CONSILIUL COMUNITĂȚILOR EUROPENE,având în vedere Tratatul de instituire a Comunității Economice Europene, în special articolul 235,având în vedere propunerea Comisiei,având în vedere avizul Parlamentului European [1],întrucât statele membre sunt părți contractante la Convenția privind nomenclatura de clasificare a mărfurilor în tarifele vamale din 15 decembrie 1950 (Nomenclatura de la Bruxelles);întrucât statele membre au acceptat și recomandarea Consiliului de Cooperare Vamală din 8 decembrie 1960 cu privire la corelarea dintre Nomenclatura de la Bruxelles și forma revizuită a Clasificării Standard de Comerț Internațional, adoptată în cursul anului 1960 de către Consiliul Economic și Social al Națiunilor Unite; întrucât statisticile referitoare la comerțul exterior al Comunității și la comerțul dintre statele membre trebuie să respecte Nomenclatura de la Bruxelles în forma prezentă sau ulterioară, astfel încât să se poată furniza datele statistice cu privire la comerțul exterior al Comunității și la comerțul dintre statele membre pe baza acestor două nomenclaturi internaționale;întrucât o a doua versiune a clasificării menționate anterior a fost adoptată de către Comisia pentru Statistică a Consiliul Economic și Social al Națiunilor Unite în timpul sesiunii sale din octombrie 1974;întrucât la 1 ianuarie 1975 Consiliul de Cooperare Vamală a adresat o recomandare statelor membre ale acestuia, precum și uniunilor vamale și economice instituite de către unele dintre aceste state, de a încorpora în tarifele lor vamale sau în nomenclaturile lor statistice subpozițiile cuprinse în anexa la recomandarea respectivă sau, cel puțin, de a lua măsurile corespunzătoare pentru a permite ca datele statistice să fie raportate organismelor Națiunilor Unite pe baza acestor subpoziții,DECIDE:Articol unicSe acceptă în numele Comunității Recomandarea Consiliului de Cooperare Vamală din 1 ianuarie 1975, destinată să permită ca datele statistice de comerț internațional adunate pe baza Nomenclaturii de la Bruxelles să fie exprimate în termenii celei de-a doua revizuiri a Clasificării Standard de Comerț Internațional, în vederea punerii în aplicare de la 1 ianuarie 1978.Comisia îl informează pe Secretarul general al Consiliului de Cooperare Vamală cu privire la această acceptare.Adoptată la Bruxelles, 9 decembrie 1975.Pentru ConsiliuPreședinteleM. Rumor[1] JO C 280, 8.12.1975, p. 69.--------------------------------------------------


title: Decizia 2012/255/PESC a Consiliului din 14 mai 2012 de modificare a Deciziei 2011/427/PESC de prelungire a mandatului Reprezentatului Special al Uniunii Europene în Afganistan

text:
               15.5.2012

               RO

               Jurnalul Oficial al Uniunii Europene

               L 126/8

         DECIZIA 2012/255/PESC A CONSILIULUI
   din 14 mai 2012
   de modificare a Deciziei 2011/427/PESC de prelungire a mandatului Reprezentatului Special al Uniunii Europene în Afganistan
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 31 alineatul (2) și articolul 33,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 22 martie 2010, Consiliul a adoptat Decizia 2010/168/PESC (1) de numire a domnului Vygaudas USACKAS în calitate de Reprezentant Special al Uniunii Europene („RSUE”) în Afganistan.

               (2)

               La 18 iulie 2011, Consiliul a adoptat Decizia 2011/427/PESC (2) de prelungire a mandatului RSUE până la 30 iunie 2012. Valoarea financiară de referință prevăzută pentru a acoperi cheltuielile aferente mandatului RSUE până la data respectivă a fost stabilită la 3 560 000 EUR. Valoarea financiară de referință ar trebui să fie majorată pentru a putea acoperi nevoile operaționale suplimentare ale RSUE.

               (3)

               Decizia 2011/427/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Articolul 5 alineatul (1) din Decizia 2011/427/PESC se înlocuiește cu următorul text:

      „(1)   Valoarea financiară de referință destinată să acopere cheltuielile aferente mandatului RSUE pentru perioada 1 septembrie 2011-30 iunie 2012 este de 3 860 000 EUR.”

   Articolul 2
   Prezenta decizie intră în vigoare la data adoptării.

      Adoptată la Bruxelles, 14 mai 2012.

            Pentru Consiliu

            Președintele

         C. ASHTON

      (1)  JO L 75, 23.3.2010, p. 22.

      (2)  JO L 188, 19.7.2011, p. 34.


title: Decizia nr. E3 din 19 octombrie 2011 privind perioada de tranziție astfel cum a fost definită la articolul 95 din Regulamentul (CE) nr. 987/2009 al Parlamentului European și al Consiliului  Text cu relevanță pentru SEE și pentru Acordul CE/Elveția

text:
               14.1.2012

               RO

               Jurnalul Oficial al Uniunii Europene

               C 12/6

         DECIZIA NR. E3
   din 19 octombrie 2011
   privind perioada de tranziție astfel cum a fost definită la articolul 95 din Regulamentul (CE) nr. 987/2009 al Parlamentului European și al Consiliului
   (Text cu relevanță pentru SEE și pentru Acordul CE/Elveția)
   2012/C 12/03
   COMISIA ADMINISTRATIVĂ PENTRU COORDONAREA SISTEMELOR DE SECURITATE SOCIALĂ,
   având în vedere articolul 72 litera (d) din Regulamentul (CE) nr. 883/2004 privind coordonarea sistemelor de securitate socială (1), în temeiul căruia Comisia administrativă are responsabilitatea de a încuraja utilizarea cât mai extinsă de noi tehnologii, în special prin modernizarea procedurilor necesare schimbului de informații și prin adaptarea fluxului informațional interinstituțional la schimburile electronice, luând în considerare evoluția prelucrării de date în fiecare stat membru,
   având în vedere articolul 4 din Regulamentul (CE) nr. 987/2009 al Parlamentului European și al Consiliului din 16 septembrie 2009 de stabilire a procedurii de punere în aplicare a Regulamentului (CE) nr. 883/2004 privind coordonarea sistemelor de securitate socială (2), în temeiul căruia Comisia administrativă este abilitată să stabilească structura, conținutul, formatul și modalitățile de efectuare a schimbului de documente și de documente electronice structurate, precum și modalitățile practice de transmitere pe cale electronică a informațiilor, a documentelor sau a deciziilor către persoanele în cauză,
   având în vedere articolul 95 alineatul (1) primul paragraf din Regulamentul (CE) nr. 987/2009, referitor la perioada de tranziție, care prevede că fiecare stat membru poate beneficia de o perioadă de tranziție pentru schimbul de date prin mijloace electronice și că aceste perioade de tranziție nu depășesc 24 de luni de la data intrării în vigoare a regulamentului de punere în aplicare,
   având în vedere articolul 95 alineatul (1) al doilea paragraf din Regulamentul (CE) nr. 987/2009, în temeiul căruia Comisia administrativă poate conveni prelungirea corespunzătoare a acestor perioade în cazul în care furnizarea infrastructurii comunitare necesare (Schimbul electronic de informații privind securitatea socială – EESSI) este întârziată în mod semnificativ în ceea ce privește intrarea în vigoare a regulamentului de punere în aplicare,
   hotărând în conformitate cu condițiile prevăzute la articolul 71 alineatul (2) al doilea paragraf din Regulamentul (CE) nr. 883/2004,
   întrucât:

               (1)

               Articolul 95 din Regulamentul (CE) nr. 987/2009 prevede o perioadă de tranziție de 24 de luni de la data intrării în vigoare a acestuia pentru a permite statelor membre să pună în aplicare și să integreze infrastructurile naționale necesare în vederea schimbului de date prin mijloace electronice.

               (2)

               Articolul 95 din Regulamentul (CE) nr. 987/2009 abilitează Comisia administrativă să convină prelungirea perioadei de tranziție pentru statele membre în cazul în care furnizarea infrastructurii comunitare este întârziată în mod semnificativ.

               (3)

               În baza analizei efectuate de Comisia Europeană și Comitetul director al proiectului EESSI, Comisia administrativă a realizat o evaluare globală a situației proiectului atât la nivelul UE, cât și la nivelul fiecărui stat în parte.

               (4)

               Conform evaluării respective, se consideră că este necesară prelungirea perioadei de tranziție respective pentru a se asigura implementarea eficientă a sistemului EESSI, ținându-se seama de evoluția pregătirilor atât la nivelul UE, cât și la nivelul fiecărui stat în parte și, în același timp, luându-se în considerare faptul că este în interesul tuturor părților ca prelungirea respectivă să fie limitată în timp.

               (5)

               Ținând seama de complexitatea tehnică a proiectului și având în vedere diferitele soluții de implementare posibile, fiecare cu un calendar diferit, Comisia administrativă consideră oportună prelungirea perioadei de tranziție cu 24 de luni în plus față de perioada definită la articolul 95 alineatul (1) din Regulamentul (CE) nr. 987/2009.

               (6)

               Cu toate acestea, Comisia administrativă încurajează statele membre să înceapă cât mai repede și fără întârziere schimbul electronic de date pentru a limita cât mai mult schimbul de documente pe suport de hârtie și, în paralel, de documente în format electronic, în conformitate cu obiectivele intermediare pe care le va defini pe baza unei propuneri din partea Comitetului director al proiectului EESSI.

               (7)

               Comisia administrativă invită Comitetul director al proiectului EESSI să instituie instrumente de monitorizare corespunzătoare, să propună obiective intermediare și să monitorizeze cu atenție evoluția implementării EESSI în fiecare stat membru în timpul perioadei prelungite.

               (8)

               În conformitate cu articolul 95 alineatul (1) din Regulamentul (CE) nr. 987/2009, Comisia administrativă poate modifica prezenta decizie pe baza planificării generale și a analizei efectuate de Comitetul director al proiectului EESSI.

               (9)

               Decizia nr. E1 din 12 iunie 2009 privind modalitățile practice aferente perioadei de tranziție pentru schimbul de date pe cale electronică menționat la articolul 4 din Regulamentul (CE) nr. 987/2009 al Parlamentului European și al Consiliului (3) va continua să se aplice mutatis mutandis în timpul perioadei prelungite,

         DECIDE:

               (1)

               Perioadele de tranziție menționate la articolul 95 alineatul (1) din Regulamentul (CE) nr. 987/2009 care au fost stabilite pentru a garanta schimbul de date prin mijloace electronice între statele membre se prelungesc cu 24 de luni până la 30 aprilie 2014.

               (2)

               Prezenta decizie se publică în Jurnalul Oficial al Uniunii Europene. Prezenta decizie se aplică din prima zi a lunii următoare publicării sale în Jurnalul Oficial al Uniunii Europene.

            Președintele Comisiei administrative

         Elżbieta ROŻEK

      (1)  JO L 166, 30.4.2004, p. 1.

      (2)  JO L 284, 30.10.2009, p. 1.

      (3)  JO C 106, 24.4.2010, p. 9.